|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΗΠΕΙΡΟΥ**  **ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΣ**  **ΔΙΕΥΘΥΝΣΗ ΓΕΩΡΓΙΚΗΣ ΑΝΑΠΤΥΞΗΣ** | |  |  |
| **Τμήμα:** |  |  | **Ιωάννινα, 22 /03 /2010** |
| **Γραφείο:** | Κτηνιατρικής - Αλιείας |  | **Αριθ.Πρωτ.: 17929/662** |
| **Πληροφορίες:** | Ε. Φίλης |  |  |
| **Ταχ. Δ/νση:** | Αβέρωφ 6, Τ.Θ. 1290 | **ΠΡΟΣ:** | ΑΠΟΔΕΚΤΕΣ Π.Δ. |
| **Ταχ. Κώδ.:** | 451 10 ΙΩΑΝΝΙΝΑ |  |
| **Τηλέφωνο:** | 26510 27631 |  |
| **FAX:** | 26510 26480 |  |
| **e-mail:** | dgaperip@otenet.gr |  |
|  |  |  |  |
|  |  |  |  |
| **ΘΕΜΑ:** | Ανανέωση Άδειας Ίδρυσης και Λειτουργίας μονάδας υδατοκαλλιέργειας - ιχθυοκαλλιέργειας με το σύστημα των πλωτών ιχθυοκλωβών, σε θαλάσσιο χώρο 10 στρ. που βρίσκεται στη θέση όρμος Νενούδα, Λωρίδας Σαγιάδας Ν. Θεσπρωτίας της εταιρείας **ΚΑΛΥΨΩ Α.Ε.** | | |
|  |  |  |  |
| **ΣΧΕΤ:** |  | | |

Α Π Ο Φ Α Σ Η

## Η ΓΕΝΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ ΗΠΕΙΡΟΥ

Έχοντας υπόψη :

1. Το Ν.Δ. 420/70 «περί Αλιευτικού Κώδικα», όπως έχει συμπληρωθεί και αντικατασταθεί από τον Ν.1740/87 και Ν2040/92.
2. Το Β.Δ. 142/71 «περί αλιείας υδρόβιων οργανισμών».
3. Την ΚΥΑ αρ. ΔΙΑΔΠ/Α1/21619/2001 όπως τροποποιήθηκε με την ΚΥΑ αρ. ΔΙΑΔΠ /Α /4901/2002 «Απλούστευση διαδικασιών και διεκπεραιώσεις διοικητικών υποθέσεων Υπ. Γεωργίας».
4. Τον Ν. 1845/89, με τον οποίο ρυθμίζονται οι διαδικασίες μίσθωσης υδάτινων εκτάσεων για δημιουργία μονάδων υδατοκαλλιεργειών εντατικής μορφής. Τις διατάξεις του Ν. 2218/94 και του Ν. 2240/94.
5. Τον Ν.3208/2003 (ΦΕΚ Α’ 303/2003), άρ. 19, παρ. 11 για «Προστασία των δασικών οικοσυστημάτων, κατάρτιση δασολογίου και άλλες διατάξεις» και την αριθμ. 140476/06-02-2004 Απόφαση Υπουργού Γεωργίας.
6. Τον Ν.2647/1988 για τη «Μεταβίβαση αρμοδιοτήτων στις Περιφέρειες και την Αυτοδιοίκηση και άλλες διατάξεις», έγκριση περιβαλλοντικών όρων για την εγκατάσταση και λειτουργία μονάδων υδατ/γειών.
7. Τον Ν. 2503/97 «Διοίκηση, οργάνωση … της Περιφέρειας», άρθ. 2, παρ. 2.
8. Τον Ν. 743/77 «περί προστασίας θαλασσίου περιβάλλοντος», όπως τροποποιήθηκε με τον Ν. 1147/81 «περί κυρώσεως συμβάσεως περί προλήψεως ρυπάνσεως της θάλασσας».
9. Τον Ν. 1650/86 «Για την προστασία του περιβάλλον», όπως έχει τροποποιηθεί και ισχύει.
10. Τον Ν. 2130/93 «τροποποίηση και συμπλήρωση διατάξεων Περιφερειακής Διοίκησης κ.λ.π.» άρθρο 15, παρ. 3, καθώς και το αριθμ. 1078198/4872-24/ΑΟΟ16/29-06-93 έγγραφο του Υπ. Οικονομικών».
11. Την αριθμ. 435111/86 Κοινή Υπουργική Απόφαση Υπουργών Προεδρίας της Κυβέρνησης και Γεωργίας.
12. Την Απόφαση αριθμ. Η.Π. 11014/703/Φ04/03, (Φ.Ε.Κ. Β332/03), «Διαδικασία Προκαταρκτικής Περιβαλλοντικής Εκτίμησης και Αξιολόγησης (Π.Π.Ε.Α.) και Έγκρισης περιβαλλοντικών Όρων (Ε.Π.Ο.).
13. Την με αριθμ. 140563/19.05.2008 εγκύκλιο του Υπ. Αγροτικής Ανάπτυξης & Τροφίμων περί «Άδειες χρήσης υδάτων για μονάδες υδατοκαλλιέργειας σε πλωτές εγκαταστάσεις, στη θάλασσα»
14. Την με αριθμ. 30353/1077/02.11.2009 αίτηση της εταιρείας ΚΑΛΥΨΩ Α.Ε. και τον συνημμένο φάκελο, με τα οποία αιτείται η χορήγηση τροποποίησης - ανανέωσης της άδειας ίδρυσης και λειτουργίας μονάδας υδατοκαλλιέργειας καθώς και την με αριθμ. 17929/662/22.3.2010 υποβολή συμπληρωματικών στοιχείων της εταιρείας.
15. Την με αριθμ. 38457/1444/23.05.2008 (ορθή επανάληψη) Απόφαση του Γενικού Γραμματέα της Περιφέρειας ΗΠΕΙΡΟΥ για την εκμίσθωση υδάτινης έκτασης 10 στρεμμάτων, στην εταιρεία ΚΑΛΥΨΩ Α.Ε., την με αριθμ. 66806/2342/11.08.2008 τροποποίηση αυτής ως προς το χρόνο υπογραφής της σύμβασης και την με αριθμ. 1330/20.07.2009 τροποποίηση της ως προς τα εκτρεφόμενα είδη.
16. Την με αριθμ. 9388/27.08.2008 Σύμβαση Μίσθωσης για την υδάτινη έκταση 10 στρεμμάτων στην θέση όρμος Νενούδα, Λωρίδα Σαγιάδας Ν. Θεσπρωτίας στην εταιρεία ΚΑΛΥΨΩ Α.Ε. και την τροποποίηση αυτής με αριθμ. 10356/19.10.2009 ως προς τα εκτρεφόμενα είδη.
17. Την με αριθμ. 62402/17.02.1999 ΚΥΑ έγκρισης περιβαλλοντικών όρων, την με αριθμ. 39882/22.05.2008 απόφαση τροποποίησης ως προς το είδος κλωβών εκτροφής και παράτασης της ΚΥΑ και την με αριθμ. 4312/15.10.2009 τροποποίηση της ως προς τα είδη.
18. Την με αριθμ. 1650/12.02.2010 απόφαση της Γ.Γ.Π. Ηπείρου χορήγησης Άδειας χρήσης νερού – αξιοποίησης υδατικών πόρων.
19. Την με αριθμ. 2677/29.03.1999 απόφαση του Νομάρχη Θεσπρωτίας για χορήγηση Άδειας ίδρυσης και λειτουργίας ιχθυοτροφικής μονάδας στην εταιρεία ΚΑΛΥΨΩ Α.Ε. και την με αριθμ. 11308/26.11.2001 τροποποίηση αυτής ως προς το είδος κλωβών εκτροφής.

# Α Π Ο Φ Α Σ Ι Ζ Ο Υ Μ Ε

1. Χορηγούμε (ανανεώνουμε την με αρ. 2677/29.03.1999 απόφαση του Νομάρχη Θεσπρωτίας) στην εταιρεία ΚΑΛΥΨΩ Α.Ε. με έδρα την Ηγουμενίτσα Ν. Θεσπρωτίας, **Άδεια Ίδρυσης και Λειτουργίας** μονάδας Υδατοκαλλιέργειας – Ιχθυοκαλλιέργειας σε υδάτινη θαλάσσια έκταση 10 στρεμμάτων στη θέση Όρμος Νενούδα, Λωρίδας Σαγιάδας του Δήμου Σαγιάδας, Ν. Θεσπρωτίας, με ακριβείς συντεταγμένες του χώρου εγκατάστασης των κορυφών Α,Β,Γ,Δ:

|  |  |  |
| --- | --- | --- |
| **ΣΗΜΕΙΟ** | **Χ** | **Ψ** |
| **Α** | -33.228,40 | -8.865,50 |
| **Β** | -33.166,10 | -8.915,90 |
| **Γ** | -33.245,00 | -9.012,70 |
| **Δ** | -33.307,20 | -8.962,20 |

όπως ακριβώς ορίζονται στο τοπογραφικό διάγραμμα 1:500 της Αρχιτέκτων Μηχανικού Δήμητρας Ελ. Παραστατίδου με αριθμό Μητρώου 89844 και της οποίας το κέντρο έχει γεωγραφικές συντεταγμένες φ = 39ο 40’14’’ και λ = 20ο 04’49’’.

Η δυναμικότητα της μονάδας ανέρχεται σε **150 τόνους** ετησίως και ο τύπος της μονάδας είναι πλωτοί ιχθυοκλωβοί, σύμφωνα με την αριθμ. 39882/22.05.2008 Α.Ε.Π.Ο. η οποία λήγει την 31.12.2018 και η ισχύς της παρούσας άδειας ισχύει εφόσον ισχύουν ή ανανεώνονται οι διοικητικές πράξεις που αποτελούν προϋποθέσεις της παρούσας, κατά τις κείμενες διατάξεις.

Το είδος καλλιέργειας θα είναι Ιχθυοκαλλιέργεια **Θαλασσίων Μεσογειακών Ιχθύων** (τσιπούρα, λαυράκι, φαγγρί, μυτάκι, σαργός, λιθρίνι, μουρμούρα, μελανούρι) δυναμικότητας 150 τόνων το έτος **με την προϋπόθεση** διατήρησης του 20% της εγκεκριμένης δυναμικότητας δηλ. 30 τόνων το έτος σε νέα είδη (φαγγρί, μυτάκι, σαργός, λιθρίνι, μουρμούρα, μελανούρι) για τα οποία έτυχε οικονομικής ενίσχυσης μέχρι την παρέλευση δεκαετίας από την ολοκλήρωση της σχετικής επένδυσης.

1. Η εγκατάσταση και λειτουργία της μονάδας θα γίνει σύμφωνα με :

α) Τα αναφερόμενα στην τεχνοοικονομική μελέτη, που υποβλήθηκε και εγκρίνεται με την παρούσα απόφαση και συγκεκριμένα περιλαμβάνει:

* + - * + *περιγραφή εγκαταστάσεων*
        + *περιγραφή εξοπλισμού*
        + *περιγραφή παραγωγικής διαδικασίας*

β) Τα προβλεπόμενα στην αριθμ. 39882/22.05.2008 απόφαση Έγκρισης Περιβαλλοντικών Όρων (Α.Ε.Π.Ο.).

γ) Τους όρους των εγκρίσεων και τις σύμφωνες γνώμες των Υπηρεσιών και λοιπών φορέων, οι οποίοι όροι είναι αναπόσπαστο τμήμα της παρούσας.

1. Ο φορέας υποχρεούται :

α) να εγκαταστήσει μόνιμο σύστημα παρακολούθησης των φυσικοχημικών παραμέτρων του περιβάλλοντος εκτροφής,

β) να υποβάλλει κάθε Ιανουάριο στοιχεία παραγωγής της μονάδας για το προηγούμενο έτος, στις αρμόδιες Υπηρεσίες της Ν.Α. Θεσπρωτίας,

γ) να αναφέρει άμεσα στις αρμόδιες Υπηρεσίες κάθε έκτακτο περιστατικό,

δ) να τηρεί ημερολόγιο με τεχνοοικονομικά στοιχεία σχετικά με τη λειτουργία, καθώς και δεδομένα παρακολουθήσεων ή αναλύσεων.

1. Η μονάδα θα πρέπει να λειτουργεί συνεχώς. Σε περίπτωση μη λειτουργίας της για χρονικό διάστημα μεγαλύτερο των δύο (2) ετών, μόνο λόγω συνθηκών ανωτέρας βίας (και χωρίς την υπαιτιότητα του μισθωτή ως προς τους όρους της παρούσας), ανακαλούνται αυτοδίκαια, μετά από εισήγηση της αρμόδιας Υπηρεσίας, η παρούσα απόφαση ίδρυσης, η αρίθμ. 38457/1444/23.05.2008 (ορθή επανάληψη) απόφαση ανανέωσης μίσθωσης και η αρίθμ. 9388/27.08.2008 σύμβαση μίσθωσης (για μισθώσεις υδάτινων εκτάσεων).
2. Ο μισθωτής υποχρεούται να τηρεί και να εφαρμόζει τα ακόλουθα :

* Όλες τις εκάστοτε ισχύουσες διατάξεις, αποφάσεις, εγκυκλίους κλπ.
* Όλους τους περιβαλλοντικούς όρους που περιλαμβάνονται στην Α.Ε.Π.Ο. και αφορούν την κατασκευή και λειτουργία της μονάδας.
* Τους όρους και τις διατάξεις της απόφασης μίσθωσης του υδάτινου χώρου καθώς και της σχετικής μίσθωσης.
* Να λαμβάνει όλα τα αναγκαία μέτρα κατά τη φάση κατασκευής αλλά και μετά την ολοκλήρωσή της, προς αποφυγή πρόκλησης ζημιών.
* Να μη βλάπτει με κανένα τρόπο τους παρακείμενους χώρους όλων των εγκαταστάσεων.

1. Η μη τήρηση των παραπάνω συνεπάγεται την επιβολή κυρώσεων σύμφωνα με τις ισχύουσες διατάξεις.
2. Η παρακολούθηση και ο έλεγχος της λειτουργίας της μονάδας υδατοκαλλιέργειας, καθώς και της τήρησης των όρων της παρούσας, ασκούνται κατ’ αρχήν από την Υπηρεσία Αλιείας του Νομού Θεσπρωτίας, η οποία γνωστοποιεί εγγράφως κάθε σχετικό θέμα και υποβάλλει τις προτάσεις της στην Περιφέρεια Ηπείρου, καθώς και από την Δ/νση Γεωργικής Ανάπτυξης της Περιφέρειας.
3. Το Δημόσιο δεν αναλαμβάνει καμία απολύτως ευθύνη για ζητήματα που θα προκύψουν μεταξύ των ιδιοκτητών της μονάδας και τρίτων.
4. Η εταιρεία ΚΑΛΥΨΩ Α.Ε. θα δέχεται ανεπιφύλακτα τον έλεγχο των αρμόδιων Δημοσίων Υπηρεσιών και θα πρέπει να συμμορφώνεται πάντοτε με τις υποδείξεις και αποφάσεις για τυχόν έργα που θα γίνονται στην περιοχή με έγκριση των αρμοδίων Υπηρεσιών.
5. Η παρούσα άδεια χορηγείται στον συγκεκριμένο φορέα και για τον συγκεκριμένο σκοπό. Σε περίπτωση που για οποιονδήποτε λόγο (εκτός των περιπτώσεων που αναφέρονται στην παράγραφο 4 της παρούσας), πάψει να υφίσταται ο συγκεκριμένος σκοπός, η παρούσα απόφαση ανακαλείται. Σε περίπτωση αλλαγής του φορέα, που γίνεται σύμφωνα με τις ισχύουσες διατάξεις, η παρούσα απόφαση τροποποιείται μόνο ως προς την επωνυμία του φορέα, ενώ κατά τα άλλα ισχύει ως έχει.

Σε περίπτωση κατά την οποία η μονάδα περιέλθει στην κυριότητα άλλου Νομικού Προσώπου χωρίς τη σύμφωνη γνώμη της αρμόδιας Δ/νσης Γεωργικής Ανάπτυξης και της έκδοσης προς τούτο των κατά Νόμο Αποφάσεων, η παρούσα απόφαση ανακαλείται.

Σε κάθε περίπτωση η άδεια ίδρυσης και λειτουργίας τροποποιείται, εφόσον τροποποιείται η αριθμ. 39882/22.05.2008 Α.Ε.Π.Ο. η οποία λήγει την 31.12.2018.

1. Σε περίπτωση που για κάποιον από τους παραπάνω λόγους ανακληθεί η παρούσα, δεν δημιουργείται καμία υποχρέωση για το Δημόσιο.
2. Η παρούσα άδεια κοινοποιείται στην Δ/νση Υδατ/γειών και Εσωτερικών Υδάτων του Υπουργείου Αγροτικής Ανάπτυξης και Τροφίμων και στην Υπηρεσία Αλιείας του Νομού Θεσπρωτίας.

|  |  |
| --- | --- |
|  | Η ΓΕΝΙΚΗ ΓΡΑΜΜΑΤΕΑΣ **ΠΕΡΙΦΕΡΕΙΑΣ ΗΠΕΙΡΟΥ** |
|  |  |
|  | **ΔΗΜΗΤΡΑ ΓΕΩΡΓΑΚΟΠΟΥΛΟΥ - ΜΠΑΣΤΑ** |

|  |  |
| --- | --- |
| **ΠΙΝΑΚΑΣ ΔΙΑΝΟΜΗΣ**: | |
| 1. | ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ Δ/νση Υδατ/γειων & Εσωτ. Υδάτων Συγγρού 150 17671 ΑΘΗΝΑ |
| 2. | ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ Γ.Ε.Ν., Δ/νση Α2 – Τμ. IVβ Μεσογείων 229  155 61 ΧΟΛΑΡΓΟΣ |
| 3. | ΥΠΟΥΡΓΕΙΟ ΠΟΛΙΤΙΣΜΟΥ & ΤΟΥΡΙΣΜΟΥ  Εφορία Εναλίων Αρχαιοτήτων Καλλισπέρη 30 117 42 ΑΘΗΝΑ |
| 4. | Υ.ΠΕ.ΕΝ & ΚΛ.ΑΛΛΑΓΗΣ Δ/νση Γ2 Μεσογείων και Τρικάλων 115 26 ΑΘΗΝΑ |
| 5. | ΥΠ.ΟΙ.Α.Ν.  ΥΕΝ/ΓΛΛΠ/ΔΛΥ – Β Ακτή Κονδύλη 26-28 & Αιτωλικού 185 18 ΠΕΙΡΑΙΑΣ |
| 6. | Ε.Ο.Τ.  Τσόχα 7  11521 ΑΘΗΝΑ |
| 7. | ΠΟΛΕΜΙΚΟ ΝΑΥΤΙΚΟ  Υπηρεσία Φάρων  Παλατάκι, 185 18 ΠΕΙΡΑΙΑΣ |
| 8. | ΝΟΜΑΡΧΙΑΚΗ ΑΥΤ/ΣΗ ΘΕΣΠΡΩΤΙΑΣ  Δ/νση Αγροτικής Ανάπτυξης, Τμήμα Αλιείας  Π. Τσαλδάρη 18, 461 00 ΗΓΟΥΜΕΝΙΤΣΑ |
| 9. | ΝΟΜΑΡΧΙΑΚΗ ΑΥΤ/ΣΗ ΘΕΣΠΡΩΤΙΑΣ  Δ/νση Υγείας & Πρόνοιας – Τμ. Δ. Υγιεινής Π. Τσαλδάρη 18, 461 00 ΗΓΟΥΜΕΝΙΤΣΑ |
| 10. | Δ.Ο.Υ. ΦΙΛΙΑΤΩΝ  46300 ΦΙΛΙΑΤΕΣ |
| 11. | ΔΗΜΟΣ ΣΑΓΙΑΔΑΣ  ΑΣΠΡΟΚΚΛΗΣΙ, 46300 ΦΙΛΙΑΤΕΣ |
| 12. | Λιμεναρχείο Ηγουμενίτσας 461 00 ΗΓΟΥΜΕΝΙΤΣΑ |
| 13. | ΠΕΡΙΦΕΡΕΙΑ ΗΠΕΙΡΟΥ Διεύθυνση ΠΕ.ΧΩ. Μ. Κοτοπούλη 62, 454 45 ΙΩΑΝΝΙΝΑ |
| 14. | ΚΑΛΥΨΩ Α.Ε.,  Κουγκίου κιάφας 31,  46100 ΗΓΟΥΜΕΝΙΤΣΑ |